Annonce

SNEKKERSTEN: En uoverensstemmelse i forbindelse med en overhaling førte søndag aften til, at en 65-årig kvinde fra Helsingør anmeldte en mand for at sparke og slå på hendes bil, så den fik flere buler.

Episoden fandt sted på Kongevejen ved Rørtang, efter at den efterlyste person havde overhalet kvindens bil.

Om anmelderen havde provokeret manden under overhalingen er uvist, men under alle omstændigheder så mistede han efter kvindens oplysninger fuldstændig besindelsen og kørte ind foran hendes bil og tvang hende til at standse.

Med vinduer og døre lukkede så hun fra sin position bag rattet hvordan manden gå amok på hendes bil.

Annonce

Spidst ansigt i sort Audi

Den 65-årige har beskrevet føreren som mellem 25 og 35 år, mellemøstlig af udseende, 170 til 175 centimeter høj og spinkel af bygning.